cyanic-selkie/wikianc huggingface dataset:
დარაშამბის ღვთისმშობლის ეკლესია
250პქ|მინი დარაშამბის ღვთისმშობლის ეკლესია — სომხური მონასტერი ირანში, დასავლეთ აზერბაიჯანის პროვინციაში, ქალაქ დარაშამბის მახლობლად. მონასტერი XVII საუკუნეშია აშენებული.
Visual Basic
Visual Basic-ის პროგრამული პროექტის მომზადება ხდება სპეციალურ გარემოში, რომელსაც VB-ის დაპროექტების გარემო ეწოდება. ის არის ეკრანული და დიალოგიური ფანჯრების, მენიუების, ინსტრუმენტების ზოლების ერთობლიობა და ემსახურება გრაფიკული ინტერფეისის შექმნას, პროგრამული კოდის შედგენას, პროგრამის გამართვას და შესრულებას.
პროგრამული პროდუქტის შექმნის პროცესს ხშირად დაპროექტებას უწოდებენ, ხოლო თავად დაპროგრამების ზემოაღნიშნულ ენას — დაპროექტების სისტემას. ამგვარად, VB როგორც დაპროექტების სისტემა შეიცავს დაპროექტების ენას Visual Basic, პროგრამის ტრანსილაციისა და გამართვის საშუალებებს, სამუშაო გარემოს, რომელშიც გრაფიკული ინტერფეისი შეიქმნება და მოხდება პროგრამის შედგენა და შესრულება.
რესურსები ინტერნეტში
კატეგორია:პროგრამირების ენები კატეგორია:Microsoft
ღირსი მელანია
ლიტერატურა
კატეგორია:V საუკუნის ქრისტიანი წმინდანები კატეგორია:გარდაცვლილი 410
სტოკჰოლმის სინდრომი
სტოკჰოლმის სინდრომი — სიმპათიისა და მიზიდულობის პარადოქსალური რეაქცია, რომელიც მსხვერპლს აგრესორის მიმართ ახასიათებს.
მოცემულმა მოვლენამ თავისი სახელწოდება მიიღო რეალურ ფაქტთან დაკავშირებით, რომელიც 1973 წლის 23 აგვისტოს მოხდა. ამ დღეს, სტოკჰოლმის ერთ-ერთ ცენტრალურ მოედანზე, შეიარაღებული დამნაშავეები, რომლებიც ციხიდან გამოიქცნენ — 32 წლის იან-ერიკ ოლსონი და 26 წლის კლარკ ოლაფსონი — ბანკის შენობაში შეიჭრნენ ოთხ მძევალთან ერთად. მათ შორის იყო სამი ქალი – 33 წლის ბრიგიტონ ლუნდბერგი, 26 წლის კრისტინა ენმარკი, 21 წლის ელიზაბეთ ოლდგრენი და ერთი მამაკაცი – ბანკის მენეჯერი სვენ სეფსტრემომი.
მომდევნო ექვსი დღის მანძილზე ისინი გამუდმებით ერთად იყვნენ ბანკის დაჯავშნულ საცავში, საიდანაც დამნაშავეები ტელეფონით მოითხოვდნენ 3 მილიონ კრონს, ორ პისტოლეტსა და მანქანას. ამ ხნის განმავლობაში ტყვეებმა ბევრი რამ გადაიტანეს. ჯერ კისერზე თოკჩაბმულებმა გაატარეს რამდენიმე ხანი, ორი დღის მანძილზე არ აძლევდნენ საჭმელს და მოკვლითაც კი ემუქრებოდნენ, თუმცა ნელ-ნელა გამტაცებლებსა და მძევლებს შორის უჩვეულო კავშირი გაჩნდა. ბრიგიტას შეეძლო გათავისუფლება, მაგრამ რატომღაც ამ შანსზე უარი თქვა, კრისტინამ ჯერ პოლიციისთვის ინფორმაციის გადაცემა შეძლო, მაგრამ შემდეგ გამტაცებლებთან თავისი გამყიდველობა აღიარა. მეოთხე დღეს მან ტელეფონით მოითხოვა მიეცათ მძევლებისთვის უფლება თან გაჰყოლოდნენ გამტაცებლებს, რადგან ძალიან კარგი დამოკიდებულება ჰქონდათ ერთმანეთთან. სვენი გათავისუფლების შემდეგ ირწმუნებოდა, რომ გამტაცებლები იყვნენ საოცრად კეთილი და კარგი ადამიანები, უკლებლივ ყველა მძევალი კი ბოლომდე ცდილობდა მათ დაცვას. მოგვიანებით, ქალებმა აღიარეს, რომ ინტიმური კავშირი ჰქონდათ გამტაცებლებთან და პოლიციას მტრადაც კი თვლიდნენ. ცოტა ხნის შემდეგ, მათ ციხეში მიაკითხეს დამნაშავეებს და დაინიშნენ კიდეც.
მოცემული მოვლენა, რომელსაც სტოკჰოლმის სინდრომი ეწოდა, მსოფლიოს არაერთ ქვეყანაში სხვადასხვა ვითარებაში განმეორდა. მისი ფსიქოლოგიური განმარტება წინააღმდეგობრივია, თუმცა მოცემულ მოვლენას ხსნიან როგორც დაცვის მექანიზმს. ამ მექანიზმს ანა ფროიდმა აგრესორთან იდენტიფიკაცია უწოდა. ადამიანებს ეს ირაციონალური რეაქცია შეიძლება აღმოაჩნდეთ გადარჩენის მცდელობისას, როდესაც რაციონალური რეაქციები არაეფექტური და უიმედოა. აგრესორთან გაუცნობიერებელი სოლიდარობით ადამიანს იმედი აქვს, რომ აგრესორი თავისნაირს ზიანს არ მიაყენებს. ამ ირაციონალური პოზიციის გასამყარებლად მოძალადე აღიქმება როგორც სიმპათიური და კარგი ადამიანი, რადგან სხვანაირად მასთან იდენტიფიცირება გაძნელდებოდა.
უკანასკნელ ხანებში ამ ფენომენის ცოდნა გამიზნულად იხმარება ტერორისტების მხრიდან მძევლების აბსოლუტური დამორჩილების მიზნით. ამის გამო, მძევლების გათავისუფლების შემდეგ აუცილებელია ფსიქოლოგთა ჩარევა, რომელთაც შეუძლიათ ადეკვატურად შეაფასონ არა მხოლოდ დამნაშავეების, არამედ მათი მსხვერპლთა ქცევაც.
რესურსები ინტერნეტში
კატეგორია:სინდრომები კატეგორია:ფსიქოლოგია კატეგორია:სოციალური ფსიქოლოგია
ლინგვისტური კოდების მონაცვლეობა
ლინგვისტური კოდების მონაცვლეობა (code-switching) მიუთითებს მეტყველების ორი ან მეტი ტიპის ან ვარიანტის მონაცვლეობაზე (ენები, დიალექტები ან ენობრივი რეგისტრები). მრავალენოვანი მოსაუბრეები, რომლებსაც შეუძლიათ ორ ან რამდენიმე ენაზე ლპარაკი, მეორე მრავალენოვან ადამიანთან საუბრისას ხშირად ხმარობენ ორივე ენის ელემენტებს. კოდების მონაცვლეობა არის მრავალი ნაირსახეობის სინტაქსურად და ფონოლოგიურად გამართული ხმარება.
მონაცვლეობას შესაძლოა ადგილი ჰქონდეს დისკურსის სხვადასხვა ადგილზე. იგი შეიძლება მოხდეს წინადადებებს შორის (ინტერსენტენციური) ან ერთი წინადადების შიგნით (ინტრასენტენციური).
ამგვარი მონაცვლეობის მიზეზი შესაძლოა მრავალი იყოს: დისკურსის სუბიექტი, მოლაპარაკე სუბიექტის ხასიათი, მოსაურეთა შორის საუბრის მიმართების შეცვლა (მაგ. თანამონაწილეობის დამყარება), საერთო ღირებულებებზე რეფერენცია.
კოდთა მონაცვლეობის შესწავლის რამდენიმე მიდგომა არსებობს. სოციოლინგვისტიკაში მთავარი მიდგომა ითვალისწინებს მონაცვლეობის მიმართ სოციალურ მოტივაციას. კოდთა მონაცვლეობა შესაძლოა ასევე ასახავდეს იმას, თუ რა სიხშირით იყენებს ინდივიდი ამა თუ იმ ენიდან კონკრეტულ გამონათქვამს ყოველდღიურ კომუნიკაციაში. აქედან გამომდინარე მეორე ენის მზა გამონათქვამი შესაძლოა უფრო სწრაფად მოუვიდეს ადამიანს თავში ვიდრე იმ ენისა, რომელზეც საუბრობს.
მეორე მიდგომა უპირველეს ყოვლისა ეხება მონაცვლეობის სინტაქსურ შეზღუდვებს. იგი ეხება იმ გრამატიკულ წესებსა და სპეციფიურ სინტაქსურ საზღვრებს, რომელთა შიგნითაც მონაცვლეობას შესაძლოა ჰქონდეს ადგილი.
მოტივაცია
ადამიანები კოდთა მონაცველობას რამდენიმე მიზეზის გამო ახდენენ:
ამბროლაურის მუნიციპალიტეტი
ამბროლაურის მუნიციპალიტეტი — ადმინისტრაციულ-ტერიტორიული ერთეული საქართველოში, რაჭა-ლეჩხუმისა და ქვემო სვანეთის მხარეში. ადმინისტრაციული ცენტრია ქალაქი ამბროლაური.
ლინგვისტური კოდების მონაცვლეობა
მოტივაცია
კოდთა მონაცვლეობის ერთ-ერთი ყველაზე სრულყოფილი თეორია სოციოლინგვისტიკას განეკუთვნება და ცნობილია მარკირებულობის მოდელის სახელწოდებით. იგი 1993 წელს განავითარა ამერიკელმა კეროლ მეიერს-სკოტონმა. . მარკირებულობის მოდელის მიხედვით მეტყველების მომხმარებლები რაციონლურად მოქმედებენ და არჩევენ მეტყველების იმ ვარიანტს, რომელიც აღნიშნავს მათ უფლებებსა და მოვალეობებს საუბრის სხვა მონაწილეების მიმართ. ბევრი სოციოლინგვისტი ეწინააღმდეგება მარკირებულობის მოდელს და მოსაზრებას იმის შესახებ, რომ მეტყველების არჩევანი მთლიანად რაციონალურია. .
სხვა სოციოლინგვისტური თეორიები განიხილავენ კოდთა მონაცვლეობას, როგორც სამეტყველო ქცევას, ხშირად იყენებენ დისკურსის ანალიზს, ეთნოგრაფიასა თუ ორივეს ერთდროულად. ისეთი მეცნიერები, როგორებიცაა მონიკა ჰელერი, ბენ რამპტონი და ჯოან პუჟოლარი აღწერენ იმ ეფექტებს, რასაც მეტყველების მრავალი ნაირსახეობის გამოყენება ახდენს პიროვნების პოზიციებზე კლასის, გენდერის, ეთნიკურობის და ა.შ. მხრივ.
ამბროლაურის მუნიციპალიტეტი
ისტორია
მუნიციპალიტეტი შეიქმნა 1930 წელს. მანამდე მისი ტერიტორია შედიოდა ქუთაისის გუბერნიის რაჭის მაზრაში, 1928 წლიდან — რაჭა-ლეჩხუმის მაზრაში, 1930 წელს ცალკე რაიონად გამოიყო. 1951-1953 წლებში შედიოდა ქუთაისის ოლქში. 2014-2017 წლებში მუნიციპალიტეტისგან გამოყოფილი იყო ქალაქი ამბროლაური
ლინგვისტური კოდების მონაცვლეობა
მოტივაცია
ინტერაქციონალურ ლინგვისტიკასა და საუბრის ანალიზში მოღვაწე მეცნიერები კოდთა მონაცვლეობას განიხილავენ, როგორც ინტერაქციის დროს საუბრის სტრუქტურის საშუალებას. პეტერ აუერის აზრით კოდთა მონაცვლეობა არა მხოლოდ აირეკლავს სოციალურ სიტუაციებს, არამედ მათი შექმნის საშუალებაცაა.
ამბროლაურის მუნიციპალიტეტი
მოსახლეობა
მოსახლეობის რიცხოვნობა — 11 186 კაცი (2014); სიმჭიდროვე — 9,8 კაცი კვ.კმ-ზე. მუნიციპალიტეტში 70 დასახლებული პუნქტია: 1 ქალაქი და 69 სოფელი.
ლინგვისტური კოდების მონაცვლეობა
სქოლიო
კატეგორია:ენათმეცნიერება კატეგორია:სოციოლინგვისტიკა
ამბროლაურის მუნიციპალიტეტი
ეკონომიკა
წამყვანი დარგია სოფლის მეურნეობა, მათ შორის მევენახეობა-მეღვინეობა და მეცხოველეობა. მეხილეობა ვითარდება ძირითადად მთიან ზონაში. მნიშვნელოვანი საწარმოებია: ღვინის ქარხნები, ყველ-კარაქის და აგურის ქარხნები, ლითონური დარიშხანის ქარხანა. მუნიციპალიტეტის ტერიტორიაზე გადის ოსეთის სამხედრო გზა.
კულტურა
მუნიციპალიტეტში 27 საჯარო სკოლაა, 1 უმაღლესი სასწავლებელი (საქართველოს ტექნიკური უნივერსიტეტის რაჭის ფილიალი), 43 ბიბლიოთეკა, 1 თეატრი და 1 მუზეუმი.
ღირსშესანიშნაობანი
მნიშვნელოვანი ისტორიული ძეგლებია: ნიკორწმინდის ტაძარი (XI ს.), ბარაკონი, ზემო კრიხის, ბუგეულის, პატარა ონის ეკლესიების ნანგრევები, რაჭის ერისთავების ციხე — მინდა ციხე, კვარაციხე, ხოტევის ციხე და სხვა. ბუნების ძეგლებიდან აღსანიშნავია კარსტული მღვიმეები სოფელ ნიკორწმინდასა და სხვავაში. მუნიციპალიტეტის ტერიტორიაზეა შაორის წყალსაცავი.
სქოლიო
*
ჭიდაობის ევროპის ჩემპიონატი
ჭიდაობის ევროპის ჩემპიონატი ტარდება ჭიდაობის საერთაშორისო ფედერაცია FILA-ს ეგიდით.
2005 წლამდე ჭიდაობის თითოეული სახეობისათვის ცალკე ტურნირი ტარდებოდა. 2005 წლიდან სამივე სახეობა (მამაკაცების თავისუფალი სტილი, მამაკაცების ბერძნულ-რომაული სტილი, ქალთა თავისუფალი სტილი) ერთ ტურნირად გაერთიანდა.
მელუხა
მელუხა — ძველი ქვეყანა ახლანდელი სომალისა და იემენის ტერიტორიაზე. იხსენიება ძვ. წ. III-II ათასწლეულის ლურსმულ ტექსტებში. სარგონ დიდი (ძვ. წ. XXIV საუკუნე) წარწერებში სიამაყით აღნიშნავს, რომ მისი ქვეყნის ნავსადგურებში შემოდიან მელუხას, მაგანისა და თილმუნის ხომალდები. ლაგაშის ენსის, გუდეას (ძვ. წ. XXII ს. II ნახევარი) წარწერების ცნობით, მელუხიდან შუამდინარეთში შეჰქონდათ სამშენებლო ხე-ტყე და ქვა, სარდიონი, სპილენძი, ტყვია და ოქრო. მელუხასთან ფართო სავაჭრო ურთიერთობა ჰქონდათ ძველ ბაბილონელებსაც.
ლიტერატურა
კატეგორია:ისტორიული სახელმწიფოები
453
თარიღი უცნობია
*
ღირსი აფრე
ღირსი აფრე — მართლმადიდებელი ეკლესიის წმინდანი. ხსენების დღე არის ძველი სტილით 8 ივნისი, ახალი სტილით - 21 ივნისი. ღირსი აფრე იყო მოწაფე ღირსი ორე ნიტრიელისა (გ. 390; ხს. 20 აგვისტოს). იგი ეგვიპტეში მოღვაწეობდა. გარდაიცვალა V საუკუნეში.
ლიტერატურა
კატეგორია:V საუკუნის ქრისტიანი წმინდანები
Antiplanes
Antiplanes — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
წიფლისწყარო
წიფლისწყარო — სოფელი საქართველოში, კახეთის მხარის ლაგოდეხის მუნიციპალიტეტში, ცოდნისკარის თემში. მდებარეობს ალაზნის ვაკეზე. ზღვის დონიდან 250 მეტრზე. ლაგოდეხიდან დაშორებულია 15 კილომეტრით.
სქოლიო
კატეგორია:ლაგოდეხის მუნიციპალიტეტის სოფლები
პრაია
პრაია (პორტუგ.: Praia — პლაჟი) — კაბო-ვერდეს დედაქალაქი და ასევე ყველაზე დიდი ქალაქი. მდებარეობს ატლანტის ოკეანეში, სენეგალის სანაპიროსთან,სანტიაგუს კუნძულის სამხრეთ სანაპიროზე, სოტავენტოს კუნძულების ჯგუფის შიგნით. ქალაქი პრაიას მუნიციპალიტეტის ნაწილია. პრაია არის კაბო-ვერდეს ეკონომიკური, პოლიტიკური და კულტურული ცენტრი. კუნძულზე მშრალი ჰავაა. ქალაქი დაარსდა XV საუკუნეში.
ისტორია
სტრატეგიული პოზიციის გამო მას უკეთესი დაცვა ჰქონდა მეკობრეების თავდასხმებისგან, რამაც დიდი უპირატესობა მიანიჭა ძველ ქალაქ რიბეირა გრანდეს ( სიდადე-ველია ). იგი თანდათანობით გადააკეთეს სიდადე-ველიად, რომელიც გახდა კაბო-ვერდეს ყველაზე მნიშვნელოვანი დასახლება და 1770 წელს გახდა კაბო-ვერდეს დედაქალაქი. პორტო პრაიას საზღვაო ბრძოლა გაიმართა პრაიას პორტში 1781 წლის 16 აპრილს. რადგან პორტუგალია ნეიტრალური იყო, ბრძოლაში ჩართულნი იყვნენ დიდი ბრიტანეთი და საფრანგეთი. ბრძოლა დასრულდა ტაქტიკური გათამაშებითა და საფრანგეთის სტრატეგიული გამარჯვებით. პრაია იყო პირველი გაჩერება ჩარლზ დარვინის მოგზაურობაში 1832 წელს.
XIX საუკუნის განმავლობაში, პრაიას პლატო მთლიანად გადაკეთდა ქუჩებად ორთოგონალური გეგმის მიხედვით, რომელიც გაფორმებულია დიდი კოლონიური შენობებითა და მანსარდით. პრაია ოფიციალურად 1858 წელს გახდა ქალაქი ( სიდადი ). კაბო-ვერდეს დედაქალაქის სტატუსიდან გამომდინარე, კონცენტრირება მოახდინა პოლიტიკურ, რელიგიურ და ეკონომიკურ როლებზე. 1920-იანი წლების დასაწყისში მოსახლეობა დაახლოებით 21,000 ადამიანი იყო.
არქიპელაგის ნაწილებში პორტუგალიის მმართველობის მიმართ წინააღმდეგობა 1950-იან წლებში გაიზარდა. პრაიაში არ განხორციელებულა ღია ომი დამოუკიდებლობისათვის, როგორც გვინეა-ბისაუში. 1974 წლის მიხაკების რევოლუციის შედეგად დასრულდა პორტუგალიის კოლონიური ომი, კაბო-ვერდემ გამოაცხადა დამოუკიდებლობა 1975 წლის ივლისში. დამოუკიდებლობის მოპოვების შემდეგ, პრაიამ დემოგრაფიული ბუმი გაიარა, რომელიც მიგრანტებს იღებდა ყველა კუნძულიდან. შედეგად, კაბო-ვერდეს მთელი მოსახლეობის 56% ცხოვრობს სანტიაგუში და 29% მხოლოდ პრაიას მუნიციპალიტეტში. მისი მოსახლეობის რაოდენობამ მიაღწია 151,436 ადამიანს (2015 წ.).
გეოგრაფია
მარცხნივ|მინი| პრაიას აეროხედი. გეოგრაფიულად, პრაია შეიძლება აღიწეროს როგორც პლატოები და მათი მიმდებარე ხეობები. ამ პლატოებს აქვს  საერთო სახელწოდება აჩადა (აჩადა დე სანტო ანტონიო, აჩადა დე სანო ფილიპე, აჩადა ევგენიო ლიმა, აჩადა გრანდე, აჩადინა და ა.შ.) - აჩადა არის პორტუგალური სიტყვა, რაც გამოხატავს ვულკანურ პლატოს ), მაგრამ ცენტრალურ ნაწილს ეწოდება პლატო ( თვით პორტუგალიურ ენაზე). ურბანული დასახლება ძირითადად ამ პლატოს და ხეობების გასწვრივ არსებობს. სანტა მარიას კუნძული პლაჟის წინ მდებარეობს იმავე სახელწოდებით (დღეს უფრო ცნობილია როგორც გამბოა).
დიდი ხნის განმავლობაში, მხოლოდ პლატო ითვლებოდა ქალაქად. სწორედ ამიტომ, მხოლოდ პლატოზე ჰქონდათ შედარებით კარგად განვითარებული ურბანიზაცია საკუთარი ინფრასტრუქტურებით. დარჩენილი უბნები უფრო ორგანული, ქაოტური გზით განვითარდა.
დამოუკიდებლობის მოპოვების შემდეგ, პლატო სხვა სამეზობლოებს შეუერთდა, რათა შეედგინათ ის, რასაც ახლა პრიას ქალაქად მიიჩნევენ. მთელი ქალაქი, იმ დროს, აღჭურვილი იყო სათანადო ინფრასტრუქტურით. ურბანიზაცია დამოუკიდებლობის მოპოვებისთანავე დაიწყო და ჩრდილოეთის გაფართოებას ცდილობდა.
კლიმატი
პრაიას არიდული ჰავა აქვს ( კიოპენის კლიმატის კლასიფიკაცია: BWh) წვიმების მოკლე სეზონით და გრძელი, მშრალი სეზონით. საშუალოდ, ქალაქში დაახლოებით 210 მმ ნალექია წელიწადში. ვინაიდან ყველაზე ცივ თვეს ტემპერატურა ფიქსირდება 18 °C-ზე მეტი,  მისი ტემპერატურის ნიმუშები ჰგავს ტროპიკულ კლიმატს, მაგრამ  ნალექის სიმცირის გამო კლასიფიცირებულია არიდულ ჰავად. ტემპერატურა თბილია და საშუალო მაღალი ტემპერატურა 27 °C-ია და საშუალო დაბალი ტემპერატურა 22 °C-ია.
დემოგრაფია
მინი| [[:pt:Nossa Senhora da Graça (Santiago)|ნოსა სენორა და გრას ეკლესია. ]] სტატისტიკის ეროვნული სამსახურის მონაცემებით, ქალაქის მოსახლეობა 2017 წლის ივლისის მდგომარეობით 159,050 ადამიანია. XIX საუკუნის შუა პერიოდის მონაცემებით, მოსახლეობა შეფასებული იყო 1,500-დან 2000-მდე.
განათლება
ქალაქი პრაიაში არის არქიპელაგის პირველი დაწყებითი სკოლა, რომელიც თავდაპირველად იყო სახელწოდებით Escola Central (დღეს ცნობილია როგორც Escola Grande ). დიდი ხნის განმავლობაში ეს იყო ერთადერთი დაწყებითი სკოლა პრაიაში. 1960-იანი წლების დასაწყისში სხვა დაწყებითი სკოლების მშენებლობა დაიწყეს პლატოზე და კუნძულზე მდებარე სხვა რაიონებში.
ეკონომიკა
მარჯვნივ|მინი| ტურიზმს მნიშვნელოვანი წვლილი შეაქვს პრაიას ეკონომიკაში. პრაიას ძირითადი ეკონომიკური საქმიანობა ეკუთვნის მესამე სექტორს. ადმინისტრაციასთან და მმართველობასთან დაკავშირებული საქმიანობის (ადგილობრივი და ეროვნული) მიღმა, არსებობს ფართო კომერცია, მომსახურება (ჯანდაცვა, განათლება, ტურიზმი, რესტორნები და სასტუმროები, საზოგადოებრივი დანიშნულების მქონე ობიექტები და ა.შ.) და ლიბერალური ხასიათის სხვა საქმიანობები.
პრაია, როგორც ქვეყნის დედაქალაქი, ასევე ეკონომიკური კერაა და კაბო-ვერდეს არქიპელაგის ერთ-ერთი ეკონომიკურად ყველაზე სიცოცხლისუნარიანი ქალაქია. 2014 წლის აღწერის მიხედვით სიღარიბის ზღვარს ქვემოთ ცხოვრობს ქალაქის მოსახლეობის დაახლოებით მესამედი (1/3).
კაბო-ვერდეს ნაციონალურ ავიახაზს თავისი შტაბი აქვს პრაიაში.
ტრანსპორტი
მარჯვნივ|მინი| პრაიას საერთაშორისო აეროპორტი. ქალაქს ემსახურება ნელსონ მანდელას სახელობის საერთაშორისო აეროპორტი და კაბო-ვერდეს ავიახაზები. მას აქვს ქვეყანაში მეორე ყველაზე ხშირად გამოყენებადი პორტი, პრაიას პორტი. პორტს მართავს ნავსადგურის ეროვნული ორგანო (ENAPOR). პორტის რეკონსტრუქცია და გაფართოება მოხდა 2014 წელს.
საზოგადოებრივი ტრანსპორტი
ქალაქ პრაიაში საზოგადოებრივი ტრანსპორტით მომსახურებას უზრუნველყოფს კომპანია SolAtlântico. არსებობს ქალაქის ავტობუსის 12 ხაზი.
კულტურა
მარჯვნივ|მინი| კაბო- ვერდეს საპრეზიდენტო სასახლე. ქალაქში არის ეთნოგრაფიული მუზეუმი, რომელიც დაარსდა 1997 წელს. 2016 წლიდან პრაიას ისტორიული ცენტრი მსოფლიო მემკვიდრეობის ძეგლების სიაშია.
არჯევანი
სქოლიო
კატეგორია:გორის მუნიციპალიტეტის მთები კატეგორია:ქვემო ქართლის მხარის მთები
პრაია
სპორტული
პრაიაში არის რამდენიმე სპორტული გუნდი. ყველაზე პოპულარული საფეხბურთო კლუბებია: Sporting, Boavista, Travadores, Académica, Vitória და Desportivo. კალათბურთის კლუბებში შედის ABC Praia, Bairro და Travadores. ფრენბურთის კლუბებში შედის Desportivo da Praia.
საერთაშორისო ურთიერთობები
პრაია დაძმობილებულია შემდეგ ქალაქებთან:
სქოლიო
კატეგორია:კაბო-ვერდეს ქალაქები კატეგორია:აფრიკის დედაქალაქები
Rio (ალბომი)
Rio — ინგლისური როკ-ჯგუფ Duran Duran-ის 1982 წლის სტუდიური ალბომი. ბრიტანეთის ჩარტში მან #2, ხოლო ავსტრალიაში - #1 პოზიცია დაიკავა. ოქროს სტატუსი მას აშშ-ში 1983 წლის 1 მარტს მიენიჭა, ხოლო პლატინის - 1983 წლის 26 აპრილს. დიდი წარმატება ჰქონდა ალბომის სინგლებს My Own Way, Hungry Like the Wolf, Save a Prayer და Rio.
2009 წელს გამოსულ ვერსიას ახლავს ყველა სინგლის დამატებითი სიმღერა და ალბომის სიმღერების სხვა ვერსიები.
სქოლიო
კატეგორია:1982 წლის ალბომები კატეგორია:Duran Duran-ის ალბომები კატეგორია:EMI Records-ის ალბომები კატეგორია:Capitol Records-ის ალბომები კატეგორია:ალბომები კოლინ თერსტონის პროდიუსერობით
ღირსი ნავკრატიუსი
ღირსი ნავკრატიუსი (გ. 848) —  მართლმადიდებელი ეკლესიის წმინდანი. ხსენების დღე არის ძველი სტილით 8 ივნისი, ახალი სტილით - 21 ივნისი.
ღირსი ნავკრატიუსი წმინდა თეოდორე სტუდიელის (ხს. 24 ნოემბერს) მოწაფე იყო. მართლმადიდებლობის მხნე აღსარებისთვის და წმინდა ხატთა თაყვანისცემისთვის ნეტარმა მამამ ხატმებრძოლთაგან დევნა და შევიწროება დაითმინა. ამ მწვალებლობის დაგმობის შემდეგ კი პატრიარქმა მეთოდემ გადასახლებიდან გამოიწვია იგი და სტუდიონის მონასტრის იღუმენად დაადგინა. წმიდანი აღესრულა 848 წელს.
ლიტერატურა
„წმიდანთა ცხოვრება“, ტომი II, თბილისი, 2001 წ.
კატეგორია:IX საუკუნის ქრისტიანი წმინდანები კატეგორია:მართლმადიდებელი ეკლესიის წმინდანები კატეგორია:გარდაცვლილი 848
Antiplanes abarbarea
Antiplanes abarbarea — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
თეოდოსია ქალწული
თეოდოსია ქალწული – მართლმადიდებელი ეკლესიის წმინდანი, ხსენების დღე არის ძველი სტილით 3 აპრილი, ახალი სტილით - 16 აპრილი.
წმინდა მოწამე თეოდოსია ქალწული მოწამეობრივად აღესრულა 307 წელს. 29 მაისს ზეიმობენ მისი წმინდა ნაწილების გადასვენებას კონსტანტინოპოლში, შემდეგ კი - ვენეციაში.
ერთხელ, ქრისტიანთა დევნის დროს, ჩვიდმეტი წლის თეოდოსია სიკვდილმისჯილ ქრისტიანებთან მივიდა. წმინდა აღდგომის დღესასწაული იდგა, ქრისტიანები ღვთის სასუფეველზე საუბრობდნენ. წმინდა თეოდოსიამ მათ სთხოვა, ელოცათ მისთვის. დარაჯებმა შეიპყრეს გოგონა და მმართველ ურბანს მიჰგვარეს. ურბანმა თეოდოსიას უბრძანა, კერპებისთვის მსხვერპლი შეეწირა, რაზეც მან მტკიცე უარი განაცხადა. მაშინ ჯალათებმა სასტიკად აწამეს ნეტარი ქალწული. მოწამე დუმილით და გაცისკროვნებული სახით ითმენდა ტკივილებს. შემდეგ მას ლოდი შეაბეს ყელზე და ზღვაში გადააგდეს, ანგელოზებმა კი ქრისტეს სასძლო ნაპირზე უვნებლად გამოიყვანეს. გაცოფებულმა ჯალათებმა თეოდოსია მხეცებს მიუგდეს, მაგრამ მხეცებმა მხოლოდ წყლულები აულოკეს წმინდანს. ბოლოს ქრისტეს მოწამეს თავი მოჰკვეთეს.
მშობლებს, რომლებიც შვილს ევედრებოდნენ, დამორჩილებოდა წარმართებს, ღამით წმინდა თეოდოსია გამოეცხადა ნათელ სამოსელში, გვირგვინით შემკული, ჯვრით ხელში და უთხრა: „აი, როგორი დიდების წართმევა გინდოდათ ჩემთვის!“
ლიტერატურა
კატეგორია:IV საუკუნის ქრისტიანი წმინდანები კატეგორია:გარდაცვლილი 307
მენესი
მენესი — ისტორიული ტრადიციით, ძველი ეგვიპტის მეფე (ძვ. წ. XXX ს.). ჰეროდოტესა და მანეთონის მიხედვით, პირველი დინასტიის პირველი ფარაონი. ძვ. წ. IV-III საუკუნის ჟამთააღმწერლის მანეთონის თქმით, ეგვიპტის ისტორიაში უდიდესი მეომარი და ენერგიული ადმინისტრატორი ყოფილა, რომელმაც შეძლო ნუბიელების დამორჩილება. გააერთიანა ზემო და ქვემო ეგვიპტე; მათ საზღვარზე დააარსა სამეფო რეზიდენცია მემფისი. იმეფა დიდხანს. მისი მეფობის დროს დასრულდა სახელმწიფოს ცენტრალიზაციის ხანგრძლივი პროცესი.
ლიტერატურა
კატეგორია:ეგვიპტის პირველი დინასტიის ფარაონები
შვედეთის პროვინციები
ზოგიერთ შემთხვევაში ადმინისტრაციული ერთეული ლენი და ისტორიული პროვინცია თითქმის ემთხვევა ერთმანეთს, მაგალითად ბლეკინგე პროვინცია და ბლეკინგე ლანი. თუმცა ზოგიერთ შემთხვევაში ასე არ ხდება ასევე 1990-იან წლებში პროვინციების ისტორიული საზღვრების გაუთვალისწინებლად შეიქმნა რამდენიმე ახალი ლენი.
შვედეთის პროვინციები დღემდე გამოიყენება სასაუბრო ენასა და ხელოვნებაში, თუმცა მათ აღარ აქვთ ის დატვირთვა რაც ისტორიულად ჰქონდათ. პროვინციაში მაცხოვრებელი ხალხი თავს ხანდახან არა პროვინციის არამედ ლანის მკვიდრად მიიჩნევს.
ჰერალდიკა
1560 წელს გუსტავ ერიქსონ ვაზას დროს იქნა წარმოდგენილი 23 პროვინციის გერბების პირველადი ვერსიები. წარმოდგენილი პროვინციები გადანაწილდნენ სამ სადროშოში: სვეალანდი, გიოტალანდი და ვენდი. როგორც ეს გუსტავის ტიტულში იყო მოხსენიებული: ”მეფე შვედების, გოთების და ვენდების″.
გიოტალანდი
გიოტალანდი შედგება სამხრეთში არსებული ისტორიული პროვინციებისგან. 1645 წლამდე გოტლანდი და ხალანდი დანიას ეკუთვნოდა, ასევე 1658 წლამდე ბლეკინგე და სკონე დანიას ხოლო ბოხუსლენი ნორვეგიის შემადგენლობაში შედიოდნენ.
სვეალანდი
სვეალანდი შედგება შვედეთის ცენტრალური ექვსი პროვინციისგან. 1812 წლამდე ვერმლანდი იყო გიოტალანდი ნაწილი.
ნორლანდი
ნორლანდი შედგება ცენტრალური და ჩრდილოეთ შვედეთის 9 პროვინციისგან. 1645 წლამდე პროვინციები ემტლანდი და ხერედანელი ეკუთვნოდნენ ნორვეგიას. 1809 წლამდე შვედეთის ლაპლანდია გაერთიანებული იყო ფინეთის ლაპლანდიასთან. ნორბოტენი ვესტერბოტენისგან XIX საუკუნეში გამოეყო.
რესურსები ინტერნეტში
კატეგორია:შვედეთის პროვინციები
შვიდწლიანი ომი
შვიდწლიანი ომი (1756 – 1763) — გლობალური სამხედრო კონფლიქტი, გამოირჩეოდა დიდი მასშტაბურობით, ვინაიდან მასში ჩამბული იყო იმ დროის ზესახელმწიფოთა უმეტესობა. შვიდწლიანი ომი მიმდინარეობდა როგორც ევროპაში, ასევე ჩრდილოეთ ამერიკაში, კარიბის აუზში, ინდოეთში, ფილიპინებში.
წინაპირობები
XVIII საუკუნის 50-იან წლებში ევროპული სახელმწიფოების წინააღმდეგობამ მათი ორ მტრულ კოალიციად დაჯგუფება განაპირობა. ავსტრია, რუსეთი, საფრანგეთი და საქსონია ინგლისსა და პრუსიას დაუპირისპირდა. 1756 წელს მათ შორის ე.წ. შვიდწლიანი ომი (1756–1763) დაიწყო. საბრძოლო მოქმედებები სამ კონტინენტზე – ევროპაში, აზიასა და ამერიკაში გაიშალა.
მიმდინარეობა
მოწინააღმდეგეთათვის გაერთიანების საშუალება რომ არ მიეცა, პრუსიის მეფე ფრიდრიხ II-მ ყველას დაასწრო და 1756 წლის 29 აგვისტოს საქსონიას დაესხა თავს. საქსონიის კურფიურსტი პოლონეთში გაიქცა, ფრიდრიხმა საქსონია დაიპყრო.
შვიდწლიან ომში სრულად გამოვლინდა ფრიდრიხ II-ის სამხედრო ნიჭი. სწრაფი მანევრებით ის ასწრებდა ყოველი მხრიდან მოძალებული მტრისგან საზღვრების დაცვას და, ამავე დროს, რამდენიმე ბრწყინვალე გამარჯვებაც მოიპოვა. მაგრამ პრუსია მოწინააღმდეგეებთან შედარებით პატარა სახელმწიფო იყო და უთანასწორო ბრძოლაში მისი ძალები მალე ამოიწურა. 1759 წლის ბრძოლაში რუს–ავსტრიელთა 58–ათასიანმა არმიამ სასტიკად დაამარცხა პრუსიის 40–ათასიანი ჯარი (კუნერსდორფის ბრძოლა). პრუსია მხოლოდ მოკავშირეთა შორის უთანხმოებამ გადაარჩინა. მან ძალების შემოკრება შეძლო, მაგრამ მისი მდგომარეობა მაინც კრიტიკული იყო. რუსებმა აღმოსავლეთ პრუსია, ავსტრიელებმა კი სილეზია დაიკავეს. პრუსია კატასტროფისაგან 1761 წელს რუსეთის იმპერატორ ელისაბედ I-ის გარდაცვალებამ იხსნა. რუსეთში პეტრე III გამეფდა, რომელმაც პრუსიასთან ზავი დადო და რუსეთის ჯარი პრუსიიდან გაიყვანა.ამის შემდეგ რუსეთის მხარდაჭერასმოკლებული ავსტრიაც იძულებული შეიქნა ზავი დაედო პრუსიასთან. ზავის შედეგად პრუსიამ ავსტრიისაგან სილეზია დაიბრუნა.
ინგლისსა და საფრანგეთს შორის საომარი მოქმედებები ძირითადად კოლონიებში – ამერიკასა და ინდოეთში გაიშალა. ამერიკაში ინგლისმა დიდ წარმატებას მიაღწია. საფრანგეთზე გამარჯვება აქ მნიშვნელოვანწილად განაპირობა ჩრდილოეთ ამერიკის ინგლისის კოლონიების მხარდაჭერამ, საფრანგეთის სამფლობელო კვებეკი (კანადა) კოლონისტთა შეიარაღებულმა ძალებმა და ინგლისის ჯარმა დაიკავა.
ძალზე მნიშვნელოვანი იყო ის წარმატებებიც, რომლებიც ინგლისელებმა ინდოეთში მოიპოვეს. ენერგიული მოქმედებით მათ ხელთ იგდეს ბომბეი, მადრასი და კალკუტა.
1763 წლის პარიზის ზავით საფრანგეთმა დათმო კანადა და მისისიპის აღმოსავლეთი სანაპიროები. ინდოეთში საფრანგეთმა მთელი სამფლობელოები დაკარგა, ზოგიერთი სავაჭრო დანიშნულების უმნიშვნელო პუნქტის გარდა. ინგლისისა და საფრანგეთის ბრძოლა კოლონიებისათვის საფრანგეთის სრული მარცხით დამთავრდა.
სქოლიო
კატეგორია:XVIII საუკუნის ომები
სიგიზმუნდ II ავგუსტი
სიგიზმუნდ II ავგუსტი (დ. 1 ივლისი, 1520, კრაკოვი — გ. 7 ივლისი, 1572, კნიშინი) — პოლონეთის მეფე და ლიტვის დიდი მთავარი 1548 წლიდან. იაგელონების დინასტიის უკანასკნელი წარმომადგენელი. ლივონიის ომის დროს (1558—1582) აქტიურად მონაწილეობდა ბალტიისპირეთის დაპყრობაში. მნიშვნელოვანი წვლილი შეიტანა ლუბლინის უნიის (1569) დადებაში.
იხილეთ აგრეთვე
კატეგორია:პოლონეთის მეფეები კატეგორია:ლიტვის დიდი მთავრები კატეგორია:დაბადებული 1 ივლისი კატეგორია:დაბადებული 1520 კატეგორია:გარდაცვლილი 7 ივლისი კატეგორია:გარდაცვლილი 1572
454
თარიღი უცნობია
*
ლოგან ჰენდერსონი
ლოგან ფილიპ ჰენდერსონი (ინგლ. Logan Philip Henderson; დ. 14 სექტემბერი 1989 წელი, ტეხასი) — ამერიკელი მომღერალი და მსახიობი. ცნობილი გახდა Nickelodeon-ის ერთ-ერთი ყველაზე პოპულარული თინეიჯერული ტელესერიალით „წინ წარმატებისკენ“.
ბიოგრაფია
ლოგანი დაიბადა ტეხასში (დალასი). პირველი როლი შეასრულა ტელე-შოუში ’’Friday Nights Lights’’, ამ ტელე-შოუს შემდეგ, იგი წარმატებულად აგრძელებს თავის მსახიობურ კარიერას ნიკელოდეონის ერთ-ერთ ყველაზე წარმატებულ სერიალში Big Time Rush. ამ სერიალში მან თავის 3 პარტნიორთან ერთად, კენდელ შმიდტი, ჯეიმზ მასლოუ და კარლოს პენა 2009 წელს ჩამოაყალიბა ამავე სახელწოდების ჯგუფი, რომელმაც უკვე გამოუშვა 1 ალბომი. ალბომი წარმატებულად გაიყიდა უამრავ ქვეყანაში.
სქოლიო
კატეგორია:დაბადებული 1989 კატეგორია:ამერიკელი მომღერლები კატეგორია:დაბადებული 14 სექტემბერი
იერუსალიმის სინდრომი
ამ სინდრომით დაავადებული ტურისტები და მომლოცველები, რომლებიც იერუსალიმში იმყოფებიან, წარმოიდგენენ და გრძნობენ, რომ ფლობენ ღვთაებრივ და წინასწარმეტყველურ ძალას, არიან რომელიმე ბიბლიური გმირის რეინკარნაცია და მათზე დაკისრებულია სამყაროს ხსნის წინასწარმეტყველური მისია. დღესდღეობით ეს მოვლენა ფსიქოზად ითვლება და ამ სინდრომით შეპყრობილი ადამიანი ფსიქიატრიულ საავადმყოფოში გადაყვანას ექვემდებარება.
ამ სინდრომის განსაკუთრებულობა ის არის, რომ ტურისტები და მომლოცველები, რომლებიც ამ სინდრომით არიან შეპყრობილი, როდესაც იერუსალიმში მოხვდებიან, ქალაქის მოედნებსა და წმინდა ადგილებში ისე იქცევიან, თითქოს ღვთაებრივ ძალას ფლობენ. თეატრალურობა, რომელიც მათი ქცევისთვისაა დამახასიათებელი, გარშემომყოფთა ყურადღებას იპყრობს. ხანდახან მათი ქცევა უკიდურესობამდე მიდის და საფრთხეს წარმოადგენს საკუთარი თავისთვისაც და გარშემომყოფთათვისაც და ამ დროს აუცილებელი ხდება იძულებითი ჰოსპიტალიზაცია. დაავადებულთა შორის შეიმჩნევიან როგორც ებრაელები, ასევე ქრისტიანები, რომელთაც დიდხანს ნანატრი შეხვედრა წმინდა ადგილებთან საგრძნობლად უუარესებს მდგომარეობას.
რესურსები ინტერნეტში
კატეგორია:ფსიქოლოგია კატეგორია:სოციალური ფსიქოლოგია კატეგორია:კულტურა-სპეციფიკური სინდრომები
კლდე
მინი|270პქ|კლდე კლდე — მთის დაქანებული ქვიანი გვერდობი, ან განცალკევებული გეოლოგიური წარმონაქმნი ციცაბო ფერდობებითა და წვეტიანი შვერილებით. წარმოადგენს ქვის ლოდს, რომელიც ჩვეულებრივ დაგვირგვინებულია წაწვეტებული მწვერვალებით. უმაღლეს მცენარეულობას მოკლებულია. ზოგჯერ გვხვდება ხავსები, წყალმცენარეები და ლიქენები. ხშირად კლდე მნიშვნელოვნად არის დაშორებული ზღვასა და ოკეანეს; წარმოქმნის სანაპიროს, ან აზიდულია წყლის ზედაპირზე. აღსანიშნავია ეგრეთ წოდებული ხუჭუჭა კლდეები — კლდოვანი შვერილების კომპლექსი, ან ვერძის შუბლები. ზღვის ტალღების მოქმედებით წარმოქმნილ აბრაზიულ ფლატეს კლიფი ეწოდება. მნიშვნელოვანია აგრეთვე ბუნებრივი თაღები. მაგალითად, აღსანიშნავია შამანკის კლდე ბაიკალის ტბაზე, სადაც ამასთანავე მღვიმეა გამომუშავებული. საქართველოში მნიშვნელოვანია კაცხის სვეტი — შთენილი კლდე სოფელ კაცხში. სვეტის ზედა ბაქანზე დგას ორი მცირე ზომის ეკლესია. მისი სიმაღლე 40 მეტრია.
სქოლიო
კატეგორია:გეომორფოლოგია კატეგორია:კლდეები
სუვლაკი
მინი|246x246პქ|სუვლაკი სუვლაკი (ბერძნ.: σουβλάκι) ან სოუვლაკია — პოპულარული ბერძნული სწრაფი კვების პროდუქტი, რომელიც შედგება მცირე ზომის ხორცისა და ზოგჯერ ბოსტნეულისგან. ისინი სამფურზე აცმული იწვება. ჩვეულებრივ, მიირთმევენ პირდაპირ შამფურებიდან, ცხელ მდგომარეობაში. მასთან ერთად შეიძლება მიირთვათ პიტას პური, შემწვარი კარტოფილი, ლიმონი და სოუსები, სადაც სუვლაკი მთავარ კერძს წარმოადგენს. ხორცი, რომელიც ჩვეულებრივ გამოიყენება საბერძნეთში და კვიპროსში არის ღორის ხორცი, თუმცა შეიძლება ასევე გამოიყენოთ ქათამი, საქონლის ხორცი და ცხვარი. სხვა ქვეყნებში (და ტურისტებისთვის) სუულაკი შეიძლება გაკეთდეს ისეთი ხორცით, როგორიცაა ცხვრის ხორცი, საქონლის ხორცი, ქათამი და ზოგჯერ თევზი.
ისტორია
ბერძნულ კულტურაში შამფურზე საჭმლის მომზადების კულტურა ბრინჯაოს ხანიდან იწყება. საბერძნეთში, სანტორინის გათხრების შედეგად აღმოჩენილი იქნა ქვის შამფურის მსგავსი ხელსაწყოები, რომლებიც კუნძულის მკვიდრებმა გამოიყენეს ძვ. წ. XVII საუკუნეში, ვულკან თერას ამოფრქვევამდე. სუვლაკი იყო პოპულარული დელიკატესი სანტორინში ჯერ კიდევ ძვ. წ. 2000 წელს. მინი|427x427პქ|აშშ-ს რესტორნებში დამზადებული სუვლაკი მიკენური საბერძნეთის ქალაქებში, გლაში, მიკენასა და პილოსში აღმოაჩინეს „სუულაკის უჯრები“. სულაკის უჯრები ერთგვარი ტაფის სტილის ხელსაწყოებია, რომლებიც შამფურზე აცმული ხორცის ქვემით უნდა განთავსდეს. ჯერ კიდევ გაურკვეველია, ეს ტაფები ცეცხლზე იდგა და ისე წვავდა ხორცს, თუ თვითონ ტაფაში იყო განთავსებული ცხელი ნახშირი. ბერძნულ ლიტერატურაში ჰომეროსი „ილიადაში“ (1.465) ახსენებს შამფურზე შემწვარი ხორცის ნაჭრებს (ὀβελός); ეს ასევე არის ნახსენები არისტოფანეს, ქსენოფონტის, არისტოტელეს, და სხვათა ნაშრომებში. პატარა შამფურებზე აცმული კერძები ძველ საბერძნეთში ცნობილია, როგორც ობელისკოს (ὀβελίσκος).
ბიზანტიის იმეპერიაში მცხოვრები ბერძენი ავტორის ნაწარმოებში პროდრომიკის პოემები, ნახსენებია შამფურზე მომზადებული კერძი, რომელიც „ცხელი ხორცის მაღაზიებში“ იყიდებოდა.
დღევანდელი სუვლაკი აღწერა ფრანგმა მოგზაურმა გუსტავ ფლობერმა, რომელიც 1850 წელს ბეოტის ქალაქგარეთ ვიზიტის დროს დააკვირდა ბერძნებს „ხორცის ნაჭრებს ბამბუკის ჯოხზე რომ აცხობდნენ“. თანამედროვე სულაკი მთელს საბერძნეთში მეორე მსოფლიო ომის შემდეგ გავრცელდა. შამფურზე მომზადებული სუვლაკი წარმოადგენდა სწრაფი კვების პროდუქტს, რომლის გაყიდვაც დაიწყო 1960-იანი წლებიდან, ბეოტიელი გამყიდველების მიერ.
კვიპროსული სუვლაკი
სუვლაკი კვიპროსშიც შამფურზე მზადდება. ის მზადდება დიდი პიტით, რომელსაც ჯიბის მსგავსი ფორმა აქვს. მასში მოთავსებულია ხორცი (ტრადიციულად ცხვრის ან ღორის ხორცი, არსებობს ზღვის პროდუქტებისა და ქათმის ხორცისაც), რომელიც კვიპროსის სუვლაკში ოდნავ უფრო დიდი ზომის ნაჭრებად არის დაჭრილი. პომიდორი, კიტრი და გახეხილი თეთრი კომბოსტო კერძთან შესატანებელი სალათის ინგრედიენტებია. ძალიან პოპულარულია ხახვი, ოხრახუში და კიტრის პიკულები, ასევე იოგურტი და ცაციკი. სუვლაკი ყოველთვის შეიცავს დაჭრილ ლიმონს, ისევე როგორც კვიპროსში მომზადებული ნებისმიერი ხორცის კერძი. სალათის ფოთოლი ტრადიციული არ არის და ტურისტული კურორტების გარეთ სუვლაკის ინგრედიენტად ძალიან იშვიათად გამოიყენება.
სქოლიო
კატეგორია:ბერძნული სამზარეულო კატეგორია:ხორცის კერძები
მარიამ არჯევნიშვილი
მარიამ (მარო) ალექსის ასული არჯევნიშვილი (დ. 13 სექტემბერი, 1918, სოფ. ენისელი, ახლანდელი ყვარლის რაიონი ― გ. 25 დეკემბერი, 1958, თბილისი) — ქართველი მომღერალი, ხალხური სიმღერების შემსრულებელი, ლოტბარი და ფანდურზე დაკვრის ვირტუოზი. საქართველოს სსრ ხელოვნების დამსახურებული მოღვაწე (1951). ხელმძღვანელობდა თვითმოქმედ გუნდებსა და ხალხურ საკრავთა ანსამბლებს.
დაკრძალულია	ყვარელის მუნიციპალიტეტის გრემის მთავარანგელოზის ეკლესიის ეზოში.
რესურსები ინტერნეტში
კატეგორია:ქართველი მომღერლები კატეგორია:დაბადებული 13 სექტემბერი კატეგორია:დაბადებული 1918 კატეგორია:გარდაცვლილი 25 დეკემბერი კატეგორია:გარდაცვლილი 1958 კატეგორია:ყვარლის მუნიციპალიტეტში დაბადებულები მ
ბუაძე
საკუთარი სახელი ბუაძე შეიძლება აღნიშნავდეს ერთ-ერთ შემდეგ პიროვნებათაგანს:
კატეგორია:ქართული გვარები
თეოდორა თესალონიკელი
thumb|right|200px|თეოდორა თესალონიკელი თეოდორა თესალონიკელი (გ. 892) — მართლმადიდებელი ეკლესიის წმინდანი, ხსენების დღე არის ძველი სტილით 5 აპრილი, ახალი სტილით - 18 აპრილი.
ღირსი თეოდორა თესალონიკელი ქრისტიანი მშობლების, ანტონის და ქრიზანთას შვილი იყო. სრულწლოვანებას მიღწეული თეოდორა გათხოვდა და ეყოლა ქალიშვილი. სარკინოზთა შემოსევის (823) შემდეგ ახალგაზრდა ცოლ-ქმარი თესალონიკში გადასახლდა. აქ ღირსმა თეოდორამ თავისი ქალიშვილი მონასტერში მიაბარა, ქმრის გარდაცვალების შემდეგ კი თვითონაც მონაზვნად აღიკვეცა.
წმინდანის მორჩილება, მარხვა და ლოცვა სათნო ეყო უფალს და თეოდორამ სასწაულთქმედების ნიჭი მიიღო. ღირსი დედა სასწაულებს ახდენდა სიკვდილის შემდეგაც. როდესაც მონასტრის იღუმენია გარდაიცვალა, მისი კუბოს დასვენება უნდოდათ ღირსი თეოდორას კუბოს გვერდით, ღირსმა დედამ ცოცხალივით გაიწია განზე კუბოსთან ერთად - სიკვდილის შემდეგაც მორჩილების მაგალითი აჩვენა.
რესურსები ინტერნეტში
კატეგორია:IX საუკუნის ქრისტიანი წმინდანები კატეგორია:გარდაცვლილი 892
ნახევრად ბუჩქი
მინი|მარჯვნივ|250პქ|[[მთის მოცვი]] ნახევრად ბუჩქი, ბუჩქბალახი — მრავალწლოვანი მცენარე, რომლის ყლორტები მხოლოდ ქვედა ნაწილში ხევდება, ზედა კი ბალახოვნად რჩება და დაზამთრებისას კვდება. ნახევრად ბუჩქის სიმაღლე 80 სმ (იშვიათად 150-200 სმ) აღწევს. დამახასიათებელია არიდული ქვეყნებისათვის. ნახევრად ბუჩქია მრავალი სახეობის ველისა და უდაბნოს ავშანი, მლაშობურა, ზოგიერთი გლერძი და სხვა. ბევრ მათგანს აქვს ნიადაგდაცვითი მნიშვნელობა.
ლიტერატურა
კატეგორია:მცენარეების სასიცოცხლო ფორმები
ნინოშვილი (სამტრედიის მუნიციპალიტეტი)
ნინოშვილი (ყოფ. ქვათიხე) — სოფელი სამტრედიის მუნიციპალიტეტში, მდებარეობს იმერეთის დაბლობზე. ზღვის დონიდან 35 მეტრი, სამტრედიიდან 3 კილომეტრი. შედიოდა მელაურის თემში, სოფელი არ არის მოხსენიებული 2002 და 2014 წლის სახელმწიფო აღწერის მონაცემებში.
ლიტერატურა
კატეგორია:სამტრედიის მუნიციპალიტეტის ისტორიული სოფლები
ინდოეთის სუბკონტინენტი
ინდოეთის სუბკონტინენტი — აზიის სამხრეთი რეგიონი და ნახევარკუნძული (ინდოსტანის ნახევარკუნძული). ძირითადად განლაგებულია ინდოსტანის ფილაზე და მოიცავს ტერიტორიას ჰიმალაიდან სამხრეთით ინდოეთის ოკეანემდე. გეოლოგიურად, სუბკონტინენტი დაკავშირებულია ხმელეთის იმ ნაწილთან, რომელიც დაახლოებით 55 მილიონი წლის წინ მოსწყდა გონდვანას და შეუერთდა ევრაზიის ფილას. გეოგრაფიულად, არის რეგიონი სამხრეთ-ცენტრალურ აზიაში, რომელიც შემოსაზღვრულია ჩრდილოეთიდან ჰიმალაით, დასავლეთიდან — ჰინდუქუშით და აღმოსავლეთიდან — არაკანის მთებით. პოლიტიკურად, ინდოეთის სუბკონტინენტი მოიცავს ქვეყნებს: ბანგლადეშს, ბჰუტანს, ინდოეთს, მალდივის რესპუბლიკას, ნეპალს, პაკისტანსა და შრი-ლანკას. ტერმინი „ინდოეთის სუბკონტინენტი“ ურთიერთშენაცვლებით გამოიყენება ტერმინ „სამხრეთ აზიასთან“.
შემოკლებით მას სუბკონტინეტსაც ეძახიან, რადგან ასეთი მოვლენა დედამიწის ისტორიაში არ ყოფილა და ასეთი წარმონაქმნი მხოლოდ ერთია.
სქოლიო
კატეგორია:ინდოეთის გეოგრაფია კატეგორია:სამხრეთი აზია კატეგორია:აზიის გეოლოგია კატეგორია:აზიის რეგიონები კატეგორია:სამხრეთ აზიის გეოგრაფია
ბუზალაძე
საკუთარი სახელი ბუზალაძე შეიძლება აღნიშნავდეს ერთ-ერთ შემდეგ პიროვნებათაგანს:
კატეგორია:ქართული გვარები
ასაგაი
ასაგაი — რკინისპირიანი სატყორცნი შუბი, დაახლოებით 2 მ სიგრძისა. მრავალი აფრიკის ტომის (ძირითადად სამხრეთ-აღმოსავლეთის ბანტუს) სანადირო და საბრძოლო იარაღი. XIX საუკუნის I ნახევარში ზულუს ტომების ბელადებმა ჩაკამ და დინგაანმა თავიანთ ჯარში საბრძოლო იარაღად გამოიყენეს.
ლიტერატურა
კატეგორია:საბრძოლო იარაღები
Antiplanes vinosa
სქოლიო
კატეგორია:მუცელფეხიანები
კონსტანტინე ზანისი
ბიოგრაფია
ბავშვობა ალექსანდროპოლში გაატარა. 1878 წელს ოჯახი გადმოსახლდა თბილისში და იმავე წელს სასწავლებელში ჩააბარა. სასწავლებლის დამთავრების შემდეგ მოეწყო კერძო ფოტოგრაფიულ სახელოსნოში. 1890-1901 წლებში მიწვეული იყო კავკასიის მეაბრეშუმეობის სადგურში ფოტოგრაფად. 1897 წელს მონაწილეობა მიიღო მოყვარულ ფოტოგრაფთა საზოგადოების პირველ კავკასიურ გამოფენაზე, სადაც ბრინჯაოს მედლით დაჯილდოვდა. 1901 წელს საიუბილეო კავკასიის გამოფენაზე მას მიაკუთვნეს მცირე ოქროს მედალი (დიდი ოქროს მედალი ერგო ცნობილ ფოტოგრაფს ედუარდ კლარს). მედალზე ამოკვეთილია „შრომისა და ცოდნისათვის“. 1904 წელს დაინიშნა კავკასიის სამხედრო ოლქის სამხედრო-ტოპოგრაფიული განყოფილების ფოტოგრაფიის ხელმძღვანელად.
საქართველოს პირველი რესპუბლიკის წლებში (1918-1921) იყო სამხედრო სამინისტროს ფოტოგრაფიის გამგე. საბჭოთა პერიოდში აგრძელებდა მუშაობას სამხედრო-ტოპოსგრაფიულ დაწესებულებაში. იგი მონაწილეობდა ფოტოგრაფიული შემოქმედებითი კავშირების მუშაობაში, ფოტოგამოფენებში, აზიარებდა ხელოვნებას ფოტოგრაფების ახალ თაობას. 1936 წელს მას მიენიჭა შრომის გმირის წოდება.
ხიზაბავრა (ლაგოდეხის მუნიციპალიტეტი)
დემოგრაფია
2014 წლის აღწერის მონაცემებით სოფელში ცხოვრობს 94 ადამიანი.
სცენარი
სცენარს უწოდებენ დრამატული ნაწარმოების გეგმას, კონსპექტს, იგი წარმოადგენს მოქმედების მოკლე აღწერას და სცენების თანმიმდევრობას.
სიტყვა სცენარი წარმოიშვა თეატრიდან. სცენარიუსს უწოდებდნენ ადამიანს, რომელიც იდგა კულისებში და მსახიობებს მიუთითებდა, როდის უნდა გასულიყვნენ სცენაზე, ასევე თვალს ადევნებდა პროცესების მიმდინარეობას.
ტერმინი სცენარი კინემატოგრაფში გადავიდა და იმ მსახიობების სიას წარმოადგენდა, რომლებიც უნდა გასულიყვნენ კინოაპარატთან.
სცენარის განვითარება
თავიდან სცენარი მოქმედების მონახაზი იყო, ხოლო შემდეგ იგი უფრო დაიხვეწა და ფილმი აღწერა. ოციან წლებში ითვლებოდა, რომ დოკუმენტურ ფილმს არ სჭირდებოდა სცენარი და იგი გადასაღებ მოედანსა და სამონტაჟო მაგიდასთან თავისით იბადებოდა. ოციან წლებში არსებობდა შეხედულება სცენარზე, როგორც კადრების უბრალო ჩამონათვალი, ანუ ნუმერაციის მქონე ან რკინისებური სცენარი. ოციანი წლების დასასრულს იგი შეიცვალა, ემოციურმა სცენარმა რეჟისორის ფანტაზიას მისცა გზა, ჩაედო ემოცია და არ აეღწერა კონკრეტულად მოვლენები. დოკუმენტური სცენარის სრულყოფილი სახის ძიება კვლავაც გრძელდება. თითოეული თემა, იდეა და მასალა, მოითხოვს ეკრანული განხორციელების თავის ფორმას.
დოკუმენტალისტ ძიგა ვერტოვის პირველი სცენარი „იარე საბჭოეთო“ დაწერილია საქმიანი სიზუსტით ამავე დროს ემოციურად.
სცენარის ორი ფორმა
ოპერატორული-რეპორტაჟის დროს რეპორტიორი გადაღების წინ წერს სცენარს თავისთვის და ოპერატორისთვის, ამ შემთხვევაშიც არ შეიძლება დავეყრდნოთ იმპროვიზაციას.
ახალი ამბების- პროგრამის დაწყებამდე ზუსტად და დაწვრილებით დაწერილი სცენარი დევს პულტზე რეჟისორის წინ მეორე და მესამე ეგზემპლარი აქვს ჟურნალისტს (წამყვანს) და ხმის რეჟისორს
დიდი გადაცემის ან ფილმის სცენარში არა მარტო ნაჩვენებია გადასაღები ობიექტები არამედ ზნეობრივი და ემოციური დამოკიდებულება მოვლენების, გმირების და მათი ბედისადმი. ჩანაწერის მანერა წინასწარ განსაზღვრავს სტილს და ჟანრს.
თუ რეჟისორი მიიღებს დაუმუშავებელ თემას — რომელშიც არ ჩანს ავტორის შეხედულებები სრულყოფილად ის თემას გადწყვეტს საკუთარი შეხედულებების მიხედვით ანუ გახდება თანაავტორი.
განაცხადი სცენარამდე
სცენარი ნაწარმოებზე მუშაობის შუალედური ეტაპია და ამავე დროს გადაღების პერიოდის დასაწყისი
შეიძლება ჟურნალისტს თემა შესთავაზოს რედაქციამ, ფირმამ ან თემით დაინტერესებულმა ცალკეულმა პირმა. ავტორი ეძებს მასალას რომელიც დაეხმარება თემის დამუშავებაში განსახორციელებლად ჟურნალისტმა შეიძლება ისაუბროს მშობლებთან, საზოგადოებასთან, ხელისუფლებასთან და ა. შ.
ხდება ისეც, რომ ჟურნალისტს თავად მიაქვს თემა სტუდიაში სწორედ ამ გზას დაადგნენ ფილმის „განა ადვილია ახალგაზრდა იყო“ ავტორები ა. კლიოცკი, ე. მარგოლისი და ი. პოდნიექსი ფილმში კარგად აისახა ახალგაზრდობის პრობლემები ეს კი 10 წლის შრომის და 2 წლის სცენარზე მუშაობის შედეგი იყო.
სცენარზე ავტორის მუშაობის პროცესი
ავტორი მონაწილეობს გადაცემის ან ფილმის ჩაწერაში მონტაჟის შესაბამისად სახეს უცვლის ტექსტს ნაწარმოების დამონტაჯების შემდეგ ხდება ბოლო ეტაპი. საავტორო ტექსტების კომენტარების დაწერა ხანდახან მას წერს მეტექსტე.
კატეგორია:თეატრი კატეგორია:კინო
ბურკაძე
საკუთარი სახელი ბურკაძე შეიძლება აღნიშნავდეს ერთ-ერთ შემდეგ პიროვნებათაგანს:
კატეგორია:ქართული გვარები
ასაბია
ასაბია (صاحب საჰიბ, მრავლობითი რიცხვი اصحاب ასჰაბ — მეგობარ-ამხანაგები) — ამხანაგი, თანამდგომი, მახლობელი, გულშემატკივარი (მაგ., მიცვალებულის დაკრძალვაზე შორიდან მოსული ჭირისუფლის მხლებელი).
ძველ ქართულ სამართალში ასაბია ეწოდება თავდამსხმელის დამხმარეს, პიროვნების მიმართ ჩადენილი ძალადობის თანამონაწილეს. „წამყვანი კაცის“ (მთავარი დამნაშავის) და მისი ასაბიის პასუხისმგებლობა თანაბარი იყო. იმ პირს, ვისაც თავს დაესხნენ, ჰქონდა აუცილებელი მოგერიების უფლება როგორც „წამყვანელი კაცის“, ასევე ასაბიის მიმართ, პასუხს არ აგებდა მათი მოკვლისა თუ დაჭრისათვის. ასაბიის სისხლის საზღაურის გადახდა, როგორც წესი, „წამყვანელ კაცს“ ეკისრებოდა. ზოგიერთი საკანონმდებლო ძეგლი ითვალისწინებს ასაბიის თანამონაწილეობის ცალკეულ შემთხვევებს და სხვადასხვაგვარად აწესრიგებს „წამყვანელი კაცის“ პასუხისმგებლობას ასაბიის წინაშე.
ლიტერატურა
კატეგორია:ძველი ქართული სამართალი კატეგორია:არაბული სიტყვები და ფრაზები
კაბო-დე-ჰორნის ბიოსფერული რეზერვატი
კაბო-დე-ჰორნის ბიოსფერული რეზერვი – მდებარეობს ჩილეს უკიდურეს სამხრეთში და მოიცავს კუნძულოვან, ტყიან ტერიტორიას. მისი არეალი დაახლოებით 49,000 კმ²-ზე ვრცელდება. ყველა ბიოსფერული ზონა მოიცავს შემდეგ არეებს: ზონის ბირთვი (მნიშვნელოვანი ინფრასტრუქტურის გარეშე), ბუფერუი ზონა (მწირად განვითარებული) და შუალედური ზონა (ტრადიციული განვითარებით). ამ შემთხვევაში ზონის ბირთვი შექმნილია ალბერტო-დე-აგოსტინის ეროვნული პარკის და კაბო-დე-ჰორნის ეროვნული პარკის ბაზაზე, რომლებიც მკაცრადაა დაცული ჩილეს კანონმდებლობით და ბიოსფერული რეზერვის სტატუსის გამო არ შეიძლება განვითარდეს საცხოვრებელი ინფრასტრუქტურა.
კაბო-დე-ჰორნის ბიოსფერული რეზერვატი იმართბა საბჭოს მიერ რომელშიც რეგიონალური ხელმძღვანელები არიან წარმოდგენილი და შეიცავს საზოგადოებრივ მომსახურეობებსა და ადგილობრივ ორგანიზაციებს. რეზერვის მეცნიერთა საკონსულტაციო საბჭო იმართება ომორის ეთნობოტანიკური პარკის - მაგალიანესის უნივერსიტეტის მიერ. ჰორნის კონცხის არქიპელაგზე დაცულია მსოფლიოს ხავსების მრავალფეროვნების 5%. როგორც მსოფლიოს ერთ-ერთი უკანასკნელი ველური ბუნება, რეზერვატი ტურიზმის განვითარების, ტოქსიკური ნარჩენების და ორაგულის რეწვის საფრთხის წინაშე დგას.
რესურსები ინტერნეტში
კატეგორია:ჩილეს ბიოსფერული რეზერვები
ებრაული ენციკლოპედია
350px|thumb|right|მრავალტომეული «ებრაული ენციკლოპედია» (האנצקלופדיה העברית, Encyclopaedia Hebraica) — ივრითზე გამოცემული უნივერსალური ენციკლოპედია, რომელიც 1949 წლიდან თელ-ავივში იბეჭდებოდა, ხოლო შემდგომ იერუსალიმში. დღეის მდგომარეობით გამოცემულია 34 ტომი. 200px|thumb|left|წიგნების წყება
დიდი ნევა
დიდი ნევა (Большая Нева) — მდინარე რუსეთში, ლენინგრადის ოლქის ქალაქ სანქტ-პეტერბურგში. ნევის დელტის უმსხვილესი მარცხენა შენაკადი. მდინარე იწყება სასახლის ხიდიდან და უერთდება ნევის ყურეს. სიგრძე დაახლ. 3.5 კმ, სიგანე — 200-400 მეტრი, სიღრმე — 12,8 მეტრამდე. მდინარის წყლის ხარჯი ყველაზე დიდია ვასილის კუნძულთან და შეადგენს 1520 მ³/წმ.
რესურსები ინტერნეტში
კატეგორია:სანქტ-პეტერბურგის მდინარეები კატეგორია:ნევის შენაკადები
თავფარავნელის ბალადა
თავფარავნელის ბალადა (როკ-ოპერა) (ინგ.: The Ballad of Tavparavneli) — კომპოზიტორი მინდია ხითარიშვილი ლიბრეტოს ავტორი ირმა გურიელი. როკ-ოპერა დაწერილია თამაზ ჭილაძის ამავე სახელწოდების პიესის მიხედვით.
სიუჟეტი
მოქმედება ხდება ზღაპრულ კუნძულ აშკარეთზე. კუნძული ბროლისაა და მასზე ბროლისავე სასახლე დგას. აქ დრო გაყინულია. არ არსებობს წელიწადის დრონი. ხალხი არ იცვლება. ბავშვები არ იზრდებიან. კუნძულის მკვიდრნი ჩუმად ღმერთს ევედრებიან, რომ ეს კუნძულიც სხვების მსგავსად დაატრიალოს, გააცოცხლოს, რათა მოესწრონ შვილების გაზრდასა და დავაჟკაცებას.
thumb|left|200px|მინდია ხითარიშვილი
აშკარეთის მთავარს სასტიკად აკრძალული აქვს ამ საკითხზე ხმის ამოღება და გულში ჩუმად ლოცვა-ვედრებაც კი,რადგან გაგონილი ამბის ეშინია - თავფარავნიდან ზღვას დოლაბით გადმოცურავს თავფარავნელი ჭაბუკი,დოლაბივით დაატრიალებს კუნძულ აშკარეთს,ბროლის კოშკი დაიმსხვრევა,გაცოცხლდება წელიწადის დრონი და კუნძულ აშკარეთზე კვლავინდებურად სიცოცხლე დაისადგურებს. მთავარი გულს იმით იმშვიდებს,რომ არ სჯერა,დოლაბით ზღვას ვერავინ გადმოსცურავს;მაგრამ არ იცის რა მოუხერხოს მის ძმისშვილს,რომელიც გამუდმებით სიზმრად ხედავს თავფარავნელ ჭაბუკს.იგი ნანოს დოლაბით ზღვის გადმოცურვას ჰპირდება და ნანოც მოუთმენლად ელოდება გულისწორს.სჯერა,რომ მისი სიზმარი ახდება.შეშფოთებული მთავარი გადაწყვიტავს,ვიდრე თავფარავნელი ჭაბუკი მასთან მივა,ნანო თავის ერთგულ რაინდ ბახუტაზე დააქორწინოს.ნანო კი,ჯიუტად თავის სატრფოს,თავფარავნელ ჭაბუკს ელოდება.
მოქმედება I
thumb|left|200px|თავრავნელი ჭაბუკი (რამაზ ვარშანიძე) ნანო (თეა გელოვანი) ქორო და მთქმელი - იგივე მასხარა გვაცნობენ ხალხურ ბალადას.ნანო სიზმარს ხედავს.მას თავფარავნელი ჭაბუკი ესიზმრება.იგი არწმუნებს,რომ ზღვას დოლაბით გადმოცურავს და მასთან აუცილებლად მოვა.ნანო ეჭვებშია,ყოყმანობს.თუმცა გულის სიღრმეში მაინც სჯერა სატრფოსი.
ბახუტას,რომელიც ყოველღამე უთვალთვალებს ნანოს,მოჰყავს მთავარი.ისინი ერთად ხედავენ სიზმარეულ ზმანებას და ესმით,როგორ ეფიცებიან სიყვარულს ერთმანეთს თავფარავნელი ჭაბუკი და ნანო.მთავარი ჰპირდება ბახუტას,რომ ყველაფერს იღონებს,რათა ნანო მას მიათხოვოს.ნანო იღვიძებს. უხმობს მოახლე გოგონებს და აღტაცებული უყვება თავის სიზმარს.იქვეა ძიძაც,რომელიც არწმუნებს ნანოს,რომ ეს მხოლოდ სიზმარია და სხვა არაფერი,რადგან შეუძლებელია დოლაბით ზღვის გადმოცურვა.მალე სასიძოებიც უნდა მოვიდნენ.ისინი მთავარმა მოიწვია.ნანოს კი ისღა დარჩენია ერთ-ერთი მათგანი საქმროდ აირჩიოს.
ჩაფრები და მათი უფროსი სიკა,მთავრის შესახვედრად ემზადებიან.აქვეა თავფარავნიდან მოფრენილი სამოთხის ჩიტი,რომელიც გალიაში ზის და ხოტბას ასხამს მთავარსა და სიკას,მთავარს მასხარა ახლავს,რომელსაც იგი ბრიყვს ეძახის.მთავარი მასხარას გამოცანებს ეუბნება,მასხარა კი,თავს იბრიყვებს და ართობს მთავარს. შემოდიან სასიძოები.ისინი მთავრის წინაშე წარდგებიან და თავს იწონებენ.ნანოს კი,არავინ მოსწონს.მასხარა,იგივე მთქმელი ახსენებს ნანოს თავფარავნელი ჭაბუკის შესახებ. thumb|right|200px|სიზმრის სცენა. ნანოს ისევ ეცხადება სიზმარეული ზმანება.თავფარავნელი ჭაბუკი თხოვს მას,რომ დაელოდოს და ის აუცილებლად მოვა,ოღონდ არ ჩააქროს კელაპტარი,რომელიც მას სატრფოსკენ მიმავალ გზას უნათებს. ზმანება ქრება.ნანო იტანჯება თავფარავნელის მოლოდინით.
ქორო ლოცვას აღავლენს თავფარავნელი ჭაბუკის საშველად.ღმერთს ავედრებს მას,რათა ზღვა დოლაბით გადმოსცუროს და მშვიდობით,უვნებლად მოაღწიოს კუნძულ აშკარეთამდე.
მოქმედება II
thumb|left|200px|ალილუა.მეორე მოქმედება. ქორო და მთქმელი, კვლავ გვახსენებენ ხალხურ ბალადას.უეცრად შემოფრინდება სამოთხის ჩიტი,რომელსაც მოსდევს სიქაგაცლილი სიკა,რადგან ვერაფრით ვერ იჭერს მას.იგი ევედრება მასხარას დაეხმაროს ჩიტის დაჭერაში.
მასხარა - იგივე მთქმელი,მოულოდნელად შეამჩნევს იქვე მძინარე იმედსა და სიმართლეს და აღვიძებს მათ. შემდეგ კი,სთხოვს დაეხმარონ სიკას.ურჩიონ როგორ მოიქცეს.
იმედი და სიმართლე კამათს იწყებენ იმაზე,თუ რომელია მთავარი,უფრო მნიშვნელოვანი მათ შორის - იმედი,თუ სიმართლე.მათ კამათში ირკვევა,რომ სიკას თურმე ადრე ფრთები ჰქონია,იგი თავფარავნიდან ყოფილა.მთავარს მისთვის ფრთები დაუჭრია და მორჩილ,ერთგულ მსახურად უქცევია.იმედის,სიმართლის,მასხარას და სამოთხის ჩიტის დახმარებით სიკას გულში,რაღაც უცნაური,ბოლომდე შეუცნობელი სითბო იღვრება და მიუხედავად თავდაპირველი პროტესტისა,ბავშვობის ტკბილი მოგონება იღვიძებს.აღელვებული სიკა გარბის.
ნანო ისევ სიზმარს ხედავს.თავფარავნელი ჭაბუკი ზღვას დოლაბით მოაპობს და მისკენ მოცურავს.ნანო შეშფოთებული იღვიძებს და ძიძას უყვება თავის სიზმარს.ძიძა ცდილობს დაამშვიდოს ნანო და არწმუნებს ცოლად რაინდ ბახუტას გაჰყვეს,რადგან მთავარმა ასე ისურვა.სიზმარი კი,მირაჟია,რომ გათენდება მიდის.ბახუტა კი,ღირსეული საქმრო.
თენდება.აშკარეთში ქორწილია,ისმის საზეიმო სიმღერა.მთავარი ლოცავს ნეფე-პატარძალს და სტუმრებს.შემდეგ იგი ჩაფრების უფროსს - სიკას მოიკითხავს.
უეცრად ფრთებჩამოძონძილი სიკა გამოჩნდება,რომელსაც ხელი ჩაუკიდია სამოთხის ჩიტისთვის.წამით სიჩუმე ჩამოვარდება.სიკა იწყებს ამბის მოყოლას იმის შესახებ,თუ როგორ დაიბნია ფრთები,ჩიტმა როგორ ასწავლა ფრენა.გათენდა თუ არა,როგორ ჩავარდა ზღვაში და რა საოცრება იხილა.სამოთხის ჩიტს არ უნდა,აღელვებულმა სიკამ მათი საიდუმლო გასცეს და სიტყვას შეაშველებს.ამით გათამამებული სიკა მთავრის გასაგონად ამბობს - თავფარავნელ ჭაბუკს ნაპირამდე მოუღწევია და იქვე სიბნელეს დაუღუპიაო.
ამ დროს მასხარა ნანოს სიმართლეს ჩასჩურჩულებს,რომ თავფარავნელი ცოცხალია.ნანო ჩუმად გაიპარება.
ხალხი ლოცვას იწყებს - ალილუია - გალობს ქორო თავფარავნელის გადასარჩენად.უფალმა შეისმინა ლოცვა-ვედრება.სიკას და სამოთხის ჩიტს მოჰყავთ ნანო და თავფარავნელი ჭაბუკი,რომელმაც ზღვა დოლაბით გადმოცურა.იგი სიყვარულმა გადაარჩინა.მასხარა მოუწოდებს თავფარავნელ ჭაბუკს დაატრიალოს კუნძული...აშკარეთი დოლაბივით იწყებს ტრიალს...ინგრევა ბროლის კოშკი...კუნძული ცოცხლდება...აშკარეთში უკვე გაზაფხულია...ზეიმობს სიცოცხლე და სიყვარული.ჟღერს უფლის სადიდებელი სამადლობელი ჰიმნი სიკეთესა და სიყვარულზე.
რესურსები ინტერნეტში
კატეგორია:როკ-ოპერები კატეგორია:მიუზიკლები კატეგორია:სტატიების ესკიზები მუსიკის შესახებ
ასამბლაჟი
ასამბლაჟი (assamblage) — ზვრის სხვადასხვა ნაკვეთზე დაკრეფილი ერთი ან რამდენიმე ჯიშის ყურძნისაგან მიღებული ახალი ღვინის მასალების ურთიერთშერევა ცქრიალა ღვინოების დამზადებისას. ასამბლაჟის მიზანია ღვინის მასალის პატარ-პატარა პარტიების გაერთიანება დიდ ერთგვაროვან პარტიებად (წყნარი ღვინოების წარმოებაში ამ პროცესს ეგალიზაცია ეწოდება). ასამბლაჟს ხშირად უთავსებენ ტანიზაციისა და გაწებოიანების ოპერაციებს. ასამბლაჟი აადვილებს შემდგომ ტექნოლოგიურ ოპერაციას — კუპაჟს.
ლიტერატურა
კატეგორია:ღვინო